สำหรับ ด.ช.ประภาสิทธิ์ เฮ้าประมง หนูน้อยอายุ 4 ขวบเศษ อยู่บ้านเลขที่ 407 บ้านหัน หมู่ 3 ต.กุดเค้า อ.มัญจาคีรี จ.ขอนแก่น ถูกส่งตัวจาก รพ.มัญจาคีรี มารักษาที่ รพ.ศูนย์ขอนแก่น ตั้งแต่วันที่ 27 ม.ค. ด้วยอาการต้องสงสัยว่าติดเชื้อไข้หวัดนก แพทย์ระบุการเสียชีวิตว่าเกิดจากอาการปอดอักเสบ จากการตรวจสอบประวัติพบว่าอยู่กับพ่อชื่อนายโอวิทย์ อายุ 27 ปี และญาติอีกหลายคน ที่เลี้ยงไก่ชนไว้ 50 ตัว ด.ช.ประภาสิทธิ์ชอบเล่นกับไก่ชน ต่อมาไก่ชนทยอยตายลงเกือบหมดขณะเดียวกัน ระหว่างที่รักษาตัว มีนางสมบูรณ์ เฮ้าประมง อายุ 60 ปี ผู้เป็นย่า คอยเฝ้าดูแลอยู่ตลอดเวลา หลัง ด.ช.ประภาสิทธิ์เสียชีวิต นางสมบูรณ์กลับไปบ้านเกิดมีอาการแน่นหน้าอก ขณะที่คนในบ้านหลายคนทั้งเด็กและ ผู้ใหญ่ รวมทั้งนายโอวิทย์มีอาการป่วยเป็นไข้หวัด หายใจไม่สะดวก แต่ยังไม่มีใครไปพบแพทย์